पाएं अपने शहर की ताज़ा ख़बरें और फ्री ई-पेपरडाउनलोड करें
शहर के लाइनपार वार्ड नम्बर 5 में पूर्व चेयरमैन रवि खत्री ने आसपास के क्षेत्रों में भी सेनिटाइजर का स्प्रे करवाया है। उन्होंने कहा कि माइक से घोषणा करके लोगों को घरों में ही रहने तथा सोशल डिस्टेंस रखने की अपील की। रवि खत्री ने बताया कि वार्ड व आसपास के क्षेत्र में अभियान चलाकर उन्होंने लोगों से घरों से बाहर न निकलने का भी आह्वान किया। पूर्व चेयरमैन रवि खत्री ने बताया कि अकेला प्रशासन इस महामारी को रोकने के लिए पर्याप्त नही है।
कोरोना से लड़ने के लिए सभी नागरिकों का दायित्व है कि वो कोरोना को रोकने के मामले में अपना सहयोग दे और वे अपने घरों में ही रहें। कोरोना महामारी से बचने के लिए लोग अपने घरों में रहें तथा सोशल डिस्टेंस रखें। बार-बार साबुन से हाथ धाेते रहें। सेनिटाइजर से भी हाथ साफ करते रहें। सेनिटाइजर के छिड़काव से बीमारी फैलने का खतरा कम बना रहता है। इस अवसर पर विजय शर्मा, अमित छिल्लर, सतीश कुमार, राजेश पहलवान, जगदीश छिकारा, अरुण गहलावत, बबलू, आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn